title: -modda. Soliq stavkalari - Oʻzbekiston respublikasining soliq kodeksi (Yangi tahriri) Oʻzbekiston Respublikasining
text: (OʻzR 30.12.2022-y. OʻRQ-812-son Qonuni tahriridagi qism) (Oldingi tahririga qarang)
  (2-q.)
  Ushbu modda birinchi qismining 1-bandida aksiz soligʻining qatʼiy belgilangan
  stavkasi natura ifodalangan aksiz toʻlanadigan tovarlar hajmiga nisbatan qoʻllaniladi, aksiz
  soligʻining advalor soliq stavkasi ishlab chiqaruvchining aksiz soligʻi va qoʻshilgan qiymat soligʻi
  qoʻshilmagan holda sotilgan tovarlar qiymatiga nisbatan qoʻllaniladi. Tovar importida advalor
  soliq stavkasi bojxona toʻgʻrisidagi qonunchilikka muvofiq aniqlanadigan bojxona qiymatiga
  nisbatan qoʻllaniladi.
  (3-q.)
  Ushbu modda birinchi qismining 3-6-bandlarida soliq stavkasi tamaki mahsulotidagi
  tamaki xom ashyosi massasiga nisbatan tamaki xom ashyosi massasi toʻgʻrisidagi axborotni
  isteʼmol qadogʻida (idishda) koʻrsatish sharti bilan qoʻllaniladi. Agar chilim uchun tamaki
  boʻyicha tamaki xom ashyosi massasi netto ogʻirligining 20 foizdan kamni tashkil etgan taqdirda,
  u holda aksiz soligʻi netto ogʻirligining 20 foizidan hisoblab chiqariladi. Isteʼmol qadogʻida
  (idishida) tamaki xom ashyosining ogʻirligi toʻgʻrisida axborot mavjud boʻlmagan taqdirda, soliq
  stavkasi netto ogʻirligiga nisbatan qoʻllaniladi.
  (4-q.)
  Ushbu modda birinchi qismining 7-bandida soliq stavkasi tovarning netto ogʻirligiga
  nisbatan qoʻllaniladi, bunda isteʼmol qadogʻining (plastik bankaning, karton qutisining va shu
  kabilarning) ogʻirligi hisobga olinmaydi. Isteʼmol qadogʻida (idishida) tovarning ogʻirligi
  toʻgʻrisida maʼlumot mavjud boʻlmagan taqdirda, soliq stavkasi isteʼmol qadogʻini (idishini)
  hisobga olgan holda netto ogʻirligiga nisbatan qoʻllaniladi.